Diari Oficial de la Generalitat Valenciana


Sumari del DOGV 8064, del 16-06-2017 (2017/5291)

Extracte de l'Ordre 4/2017, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores i la convocatòria per a l'any 2017, de les subvencions destinades a les entitats socials per a la realització d'activitats en matèria de coneixement normatiu, tecnològic i de creació de xarxes de col·laboració social relacionades amb el sistema d'alertes ràpides en la lluita contra la corrupció.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8064

Data del DOGV
:   16-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5291


Data del document
:   12-06-2017

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Extracte

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

Extracte de l'Ordre 4/2017, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores i la convocatòria per a l'any 2017, de les subvencions destinades a les entitats socials per a la realització d'activitats en matèria de coneixement normatiu, tecnològic i de creació de xarxes de col·laboració social relacionades amb el sistema d'alertes ràpides en la lluita contra la corrupció. [2017/5291]  
  
BDNS (Identif.): 350789  
D'acord amb el que preveuen els articles 17.3.b I 20.8.a De la Llei 38/2003, de 17 de novembre, General de Subvencions, es publica l'extracte de l'Ordre de modificació de la convocatòria de referència, el text complet dels quals pot consultar-se en la Base de Dades Nacionals de Subvencions:  
http://www.pap.minhafp.gob.es/bdnstrans/GE/es/convocatoria/322815  
  
Primer. Entitats beneficiàries  
Podran beneficiar-se d'aquestes subvencions les entitats sense ànim de lucre, preferiblement aquelles que entre els seus fins perseguisquen la transparència i la lluita contra la corrupció per qualsevol mitjà, i l'objecte de la qual exercisca activitats en matèria de bones pràctiques, mesures anticorrupció i antifrau i altres assimilables, relacionades clarament amb la missió definida en els seus fins.  
  
Segon. Objecte  
Aquesta ordre estableix les bases reguladores i el règim jurídic per a la concessió de les subvencions, en règim de concurrència competitiva, que tenen per objecte la realització d'activitats sobre suport legal i recursos tecnològics necessaris per a construir sistemes de lluita proactiva contra la corrupció i les males pràctiques en les organitzacions públiques.  
  
Tercer. Bases reguladores  
Ordre 4/2017, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores, i la convocatòria per a l'any 2017, de les subvencions destinades a les entitats socials per a la realització d'activitats en matèria de coneixement normatiu, tecnològic i de creació de xarxes de col·laboració social relacionades amb el sistema d'alertes ràpides en la lluita contra la corrupció publicada en el Diari Oficial de la Generalitat Valenciana.  
  
Quart. Quantia  
La quantia de l'import global màxim destinat a finançar aquestes subvencions ascendeix a 60.000 euros (seixanta mil euros) amb càrrec al capítol IV, línia de subvenció S831000 del programa 00.47.26.146.41, d'Atenció al ciutadà, qualitat i inspecció de serveis, del pressupost de la Generalitat per a 2017.  
1. Accions vinculades al suport legal existent o el necessari desplegament normatiu en l'àmbit tecnològic relatives a fi d'aquesta subvenció. A aquestes actuacions es destinaren 30.000 € que es concediran al projecte millor valorat.  
2. Accions vinculades al coneixement dels desenvolupaments en l'àmbit tecnològic relatius a fi d'aquesta subvenció. A aquestes actuacions es destinaren els restants 30.000 € que es concediran al projecte millor valorat.  
3. Les entitats sol·licitants hauran d'optar per un sol tipus d'acció a desenvolupar.  
  
Cinqué. Termini de presentació de sol·licituds  
El termini de presentació de sol·licituds serà de quinze dies a comptar de l'endemà de la publicació de la present ordre en el Diari Oficial de la Generalitat Valenciana. L'incompliment del termini determina la inadmissió de la sol·licitud.  
  
Sisé. Altres dades  
1. La presentació de sol·licituds i la documentació annexa per a l'obtenció de les ajudes regulades en la present convocatòria, es farà de manera telemàtica.  
2. La sol·licitud haurà d'acompanyar-se entre altres documents de dos memòries explicatives, en una s'arrepleguen les característiques substancials de l'entitat sol·licitant, i en l'ltra es detallaran les despeses per a les quals se sol·licita subvenció organitzada en annexos de la manera següent:  
Annex I. Memòria explicativa de l'entitat.  
Annex II. Memòria explicativa de les despeses.  
3. D'acord amb l'article 171 de la Llei 1/2015 de 6 de febrer, d'hisenda pública, del sector públic instrumental i de subvencions es podrà realitzar un abonament a compte, sempre que la naturalesa i característiques de les accions permeta aquest fraccionament als efectes del seu pagament. En tot cas, haurà d'existir una coherència entre l'abonament i el ritme d'execució de les accions subvencionades.  
  
València, 12 de juny de 2017.- El conseller de Transparència, Responsabilitat Social, Participació i Cooperació: Manuel Alcaraz Ramos.